శివ (కార్తిక్ శివకుమార్) అందరిలాగా సరదాగా బ్రతికే ఓ మామూలు యువకుడు. శివకి ఉద్యోగం ఇప్పించాలని తన స్నేహితులు ఎంతో ప్రయత్నిస్తుంటారు కానీ ఏవీ ఫలించవు. తన స్నేహితుల బృందంలో ప్రియ (సోనియా దీప్తి) శివ ప్రాణస్నేహితురాలు. అన్ని విషయాలనూ శివ ప్రియతో చర్చిస్తుంటాడు. తను ఇంటర్వ్యూ పనిమీద బెంగళూరుకి తన స్నేహితులతో కలిసి వెళ్ళినప్పుడు శివ ఓ అమ్మాయి (<MASK>)ని చూసి ప్రేమలో పడతాడు. అప్పటి నుంచీ ఎప్పుడు ఆ అమ్మాయి ఎదురయినా ఆమెను కలవాలనుకుని విఫలమవుతుంటాడు. ఆ అమ్మాయి కనిపించిందని ఇంటర్వ్యూ వదులుకుని తనను వెతుక్కుంటూ వెళ్తాడు. కానీ అప్పుడు తనని కలవడంలో విఫలమవుతాడు. శివ, తన స్నేహితులు వాడే కారు ఓనర్ బెంగళూరుకి వస్తాడు. తనని రిసీవ్ చేసుకోడానికి శివ ఆ కారుతో రైల్వే స్టేషను దగ్గర ఎదురుచూస్తుంటాడు. ఇంతలో ఆ అమ్మాయి, తనని తిడుతూ కంగారుపడుతున్న ఓ పెద్దమనిషి శివకి తారసపడతారు.
ఆవారా
చంద్రబోస్ వెన్నెలకంటి తమన్నా భువనచంద్ర